**Συγκέντρωση ειδών διατροφής για ''Το Χαμόγελο του Παιδιού''**

Σας ενημερώνουμε ότι ο Εθελοντικός Οργανισμός για τα παιδιά «Το Χαμόγελο του Παιδιού», ενόψει των επικείμενων εορτών των Χριστουγέννων, επιθυμεί να συγκεντρώσει τρόφιμα για να καλύψει τις ανάγκες τόσο των παιδιών που διαμένουν στα σπίτια του Συλλόγου, όσο και των παιδιών και οικογενειών που λαμβάνουν υποστηρικτικές υπηρεσίες μέσω των Κέντρων Στήριξης Παιδιού & Οικογένειας.

           **Η ευαισθησία και η κινητοποίηση των παιδιών που θα ανταποκριθούν στο κάλεσμα και θα αναλάβουν δράση θα συμβάλει ουσιαστικά στην πραγματοποίηση αυτού του σκοπού, προωθώντας παράλληλα ένα μήνυμα ελπίδας, αγάπης, προσφοράς και αισιοδοξίας.**

  Σας παραθέτουμε  ενδεικτική λίστα προϊόντων:

-     **Συσκευασμένα είδη τροφίμων**: γάλα εβαπορέ, κακάο, άνθος αραβοσίτου, ρύζι, σάλτσα ντομάτας, μπισκότα, κρουασάν, αλάτι, ξύδι, μπαχαρικά, όσπρια,  μέλι, μαρμελάδα, μερέντα, πουρέ, δημητριακά, φρυγανιές, βρεφικές κρέμες και βρεφικό γάλα Νο 1 & 2, μελομακάρονα (συσκευασμένα), κουραμπιέδες (συσκευασμένοι), ζυμαρικά, λάδι

-     **Είδη βρεφικής φροντίδας**: πάνες, μωρομάντηλα, σαμπουάν, αφρόλουτρα, κρέμες περιποίησης βρεφών.

-     **Είδη προσωπικής φροντίδας**: σαμπουάν, αφρόλουτρα, οδοντόκρεμες, οδοντόβουρτσες.

-     **Είδη υγιεινής**: σακούλες απορριμμάτων, χλωρίνη, μαλακτικά ρούχων, καθαριστικά και απολυμαντικά  γενικής χρήσης.

-    **Είδη οικιακής χρήσης**: χαρτί υγείας, χαρτί κουζίνας, αλουμινόχαρτο, διαφανή μεμβράνη.

  **Η συγκέντρωση των τροφίμων και των ειδών πρώτης ανάγκης μπορεί να πραγματοποιηθεί έως τις 16-12-2022 ημέρα Παρασκευή στο χώρο του σχολείου μας.**